वह मोबाइल जब कहीं छूट गया या फिर किसी ने मार लिया तो उसे ऐसा लगने लगा जैसे उसने अपना सर्वस्व खो दिया। लगा कि वह इस दुनिया से कट गया और उसके जीवन में कुछ बचा ही नहीं। कितना कुछ डेटा संग्रहीत कर रखा था उसने......उसका प्रेम....उसकी दोस्ती....उसकी दुश्मनी, कई महत्वपूूर्ण सूचनाएं, ज्ञानवद्र्धक सामग्रियां सब कुछ रिकार्डेड था इसमें। अब वह किस मुंह से नया मांगे। पैंतीस हजार रुपये कोई छोटी रकम नहीं होती और अगर मांगने से मिल भी जाये तो इतना सारा जमा किया हुआ डेटा का क्या होगा? कितनी मेहनत और कितने समय से वह यह सब जमा करता रहा था। उसे लगा जैसे इन सबके बिना जीना जीना नहीं हो सकता और वह नदी में कूद गया।